
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης περιοχής του Δήμου Νάουσας (Ν. 
Ημαθίας) και αναθεώρηση του εγκεκριμένου ρυμοτομικού σχεδίου 
αυτού. 1 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για ρυμοτομηθέντα κτί- 
σματα που βρίσκονται στον Πειραιά, στην οδό Δαβάκη — Πίνδου 
- ΛΕΤΚΑ. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση Ν.Π. 81/5.7.85 του Νομάρχη 
Μαγνησίας (ΦΕΚ 382/Δ/25.7.85). 3 

Διόρθωση σφάλματος στην απόφαση Τ.Π. 2672/86/18.4.86 της 
Νομάρχου Πιερίας (ΦΕΚ 557/Δ/30.6.86). 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 4962 (1) 


Έγκριση πολεοδομικής μελέτης περιοχής του Δήμου Νάουσας (Ν. Ημα¬ 
θίας) και αναθεώρηση του εγκεκριμένου ρυμοτομικού σχεδίου αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 
1,4,5 και 6), 7 (παρ. 1,2, και 4). 

2. Τις διατάξεις του Ν.Δ. της 17.7.1923 όπως μεταγενέστερα τροποποι¬ 
ήθηκαν και συμπληρώθηκαν και ειδικότερα τα άρθρα 3,9,29 και 70. 

3. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8, 9, 11 και 31. 

4. Τις διατάξεις του Ν. 651/77 (ΦΕΚ 207/Α) και ειδικότερα το άρθρο 
12 παρ. Ια. 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

6. Την υπ’ αριθ. 337/19/7.1.86 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση Γενικού Πολεοδομικού 
Σχεδίου (ΓΠΣ) του Δήμου Νάουσας» (Ν. Ημαθίας) (ΦΕΚ 109/Δ/19.2. 
86 ). 

7. Την υπ’ αριθ. 32283/1143/1986 απόφαση του Υπουργού Περι¬ 
βάλλοντος, Χωροταξίας και Δημοσίων' Εργων «χαρακτηρισμός τμημά¬ 
των του Δήμου Νάουσας (Ν. Ημαθίας) ως πυκνοδομημένων». 

8. Τις υπ’ αριθ. 216/85, 218/85, 18/86, 19/86 γνωμοδοτήσεις 
του δημοτικού συμβουλίου Νάουσας. 

9. την υπ’ αριθ. 2/28.2.86 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Ημαθίας. 


10. Την υπ’ αριθ. 308/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται: 1) Η (αναθεώρηση του εγκεκριμένου ρυμοτομικού σχε¬ 
δίου του Δήμου Νάουσας (Ν. Ημαθίας), που έχει εγκριθεί με τα Π. 
Δ/τα από 23.2.1951 (ΦΕΚ 66/Α/51) από 27.2.1957 (ΦΕΚ 
37/Α/57) και από 4.4.1979 (ΦΕΚ 266/Δ/79) με τη διάνοιξη οδών 
και πεζοδρόμων με τον καθορισμό χώρων πρασίνου, χώρου νηπιαγω¬ 
γείου και στάθμευσης αυτοκινήτων και 2) το πολεοδομικό σχέδιο περιο¬ 
χής του ίδιου δήμου τμήματα της οποίας έχουν χαρακτηριστεί ως 
πυκνοδομημένα με την υπ’ αριθ. 32283/1143/1986 απόφαση του 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός τμημάτων του Δήμου Νάουσας (Ν. Ημαθίας) ως πυκνοδο¬ 
μημένων» με τον καθορισμό οικοδομήσιμων χώρων, οδών πεζοδρόμων, 
χώρων πρασίνου, σχολείου, ιερού ναού, νηπιαγωγείου, βρεφονηπιακού 
σταθμού, παιδικού σταθμού, πλατειών, χώρου αθλητισμού, πολιτιστι¬ 
κών χρήσεων, όπως οι παραπάνω ρυθμίσεις φαίνονται στα έξι (6) 
σχετικά χρωματισμένα πρωτότυπα διαγράμματα σε κλίμακα 1:1.000 
που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 44635/1986 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής του Δήμου 
Νάουσας (Ν. Ημαθίας) της οποίας το πολεοδομικό σχέδιο εγκρίνεται 
με την παράγραφο 2 του άρθρου 1 και τροποποιοιούνται οι όροι και 
περιορισμοί δόμησης της περιοχής της οποίας αναθεωρείται το σχέδιο 
με την παρ. 1 του άρθρου 1 ως εξής: 

Άρθρο 3. 

1. Στην περιοχή της οποίας εγκρίνεται το πολεοδομικό σχέδιο καθο¬ 
ρίζονται ζώνες Κοινωνικού Συντελεστή (ΖΚΣ) όπως φαίνονται να περι¬ 
κλείονται με μπλε γραμμή στα ίδια διαγράμματα. 

2. Στις ζώνες αυτές για την εφαρμογή των κατά το άρθρο 6 
παρ. 6 του Ν. 1337/83 προγραμμάτων ορίζεται και δεύτερος αυξη¬ 
μένος συντελεστής δόμησης μέχρι 1,6. 

3. Στις ίδιες ζώνες το ύψος των κτιρίων ορίζεται σε 10,50 μέτρα, 
σε περίπτωση εφαρμογής δεύτερου αυξημένου συντελεστή. 

Άρθρο 4. 

1. Στους οικοδομήσιμους χώρους που χαρακτηρίζονται με στοιχεία 
ΟΤ επιτρέπονται χρήσεις γενικής κατοικίας όπως καθορίζεται από το 
άρθρο 5 του Π. Δ/τος 81/80 (ΦΕΚ 27/Α). 

2. Υφιστάμενες χρήσεις στις περιοχές της οποίας εγκρίνεται ή αναθεωρεί¬ 
ται το πολεοδομικό σχέδιο με την παρ. 2 του άρθρου 1 του παρόντος 
διατηρούνται έστω και αν αντίκεινται στα οριζόμενα στην προηγούμενη πα¬ 
ράγραφο. 

Άρθρο 5. 

1. Στο πρόσωπο των οικοπέδων οικοδομημένων ή μη που βρίσκο¬ 
νται στα οικοδομικά τετράγωνα της περιοχής της οποίας αναθεωρεί¬ 
ται το σχέδιο με την παρ. 1 του άρθρου 1 επιβάλλεται προκήπιιο 

πλάτους δύο (2), τεσσάρων (4), έξι (6) και δέκα (10) μέτρων, όπως 
φαίνονται στα ίδια ως άνω διαγράμματα. 

2. Στο πρόσωπο των οικοπέδων οικοδομημένων ή μη που βρίσκονται 
στα οικοδομικά τετράγωνα της περιοχής της οποίας εγκρίνεται το πολεο- 
δομικό σχέδιο με την παρ. 2 του άρθρου 1 επιβάλλεται προκήπιο πλάτους 
τεσσάρων (4) μέτρων, όπως φαίνεται στα ίδια διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι όροι και 
περιορισμοί δόμησης των οικοπέδων, ορίζονται κατά τομείς I, II, III, 
IV, και V όπως φαίνονται στα ίδια διαγράμματα. 

Α. Τομείς I, II, III, IV και τμήμα του τομέα V που περιλαμβάνουν 
την περιοχή της οποίας οιναθεωρείται το σχέδιο. 

1. Τα ελάχιστα όρια εμβαδού και προσώπου κατά τον κανόνα και 
κατά παρέκκλιση εξακολουθούν να ισχύουν όπως έχουν καθοριστεί με 
τα Π. Δ/τα από 27.2.57 (ΦΕΚ 37/Α), 15.5.75 (ΦΕΚ 140/Δ/75) 
και 4.4.1979 (ΦΕΚ 266/Δ/79). 

2. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

3. Συντελεστής δόμησης κατά τομέα: 

Τομέας I 2,0. 

Τομέας II 1,6. 

Τομέας ΙΐΙ 1,2. 

Τομέας IV 0,5. 

Τμήμα του τομέα V 0,8. 

4. Μέγιστο ύψος των κτιρίων κατά τομείς: 

Τομέας I 15 μέτρα. 

Τομέοις II και III 12 μέτρα. 

Τομέας IV 8,5 μέτρα. 

Τομέας V 7,5 μέτρα με δυνατότητα αύξησης μέχρι 10,50 μέτρα μετά 
από σύμφωνη γνώμη της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

Β. Τομέοις V κατά το τμήμα που περιλαμβάνει την περιοχή επέκτασης. 

1. Ελάχιστο πρόσωπο: 13 μέτρα. 

Ελάχιστο εμβοιδόν: 300 τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφόσον: 

α) Υπήρχαν κοιτά τις 10.3.1982 και έχουν κοιτά τη δημοσίευση του παρό¬ 
ντος: 

Ελάχιστο πρόσωπο: 8 μ. 

Ελάχιστο εμβαδό: 120 μ 2 . 

β) Προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του Ν. 1337/83 με όποιες διαστάσεις και οεν έχουν. 

3. Επιπλέον των διοιτάξεων των ποιροιγράφων 1 και 2 θεωρούνται άρτια 
και οικοδομήσιμα τα οικόπεδα εφόσον εγγράφεται μέσα σ’ αυτά κάτοψη 
κτιρίου με ελάχιστη επιφάνεια 50 μ 2 κοα ελάχιστες διοιστάσεις 5 μ. 


4. Μέγιστο ποσοστό κάλυψης των οικοπέδων 70% της επιφανείοις 
τους. 

5. Συντελεστής δόμησης οκτώ δέκατα (0,8). 

6. Κατ’ εξαίρεση της προηγούμενης παραγράφου ορίζεται συντελεστής 
δόμησης ένα και είκοσι (1,20) για οικόπεδα μικρότερα των 150 τ.μ. 
εφόσον η συνολική επιφάνεια ορόφων δεν υπερβαίνει τα 120 μ 2 . Η 
εξαίρεση αυτή έχει εφαρμογή μόνο σε οικόπεδα που έχουν προκύψει από 
κατάτμηση μέχρι τη 10.3.1982 αφού αφαιρεθεί το εμβαδό της εισφοράς 
σε γη που καθορίζεται στο Ν. 1337/83. 

7. Μέγιστο ύψος των κτιρίων 7,50 μέτρα. 

8. Κατ’ εξαίρεση της προηγουμένης παραγράφου σε οικόπεδα με 
φυσική κλίση εδάφους μεγαλύτερη του 15% μπορεί, μετά από σύμφωνη 
γνώμη της αρμόδιας ΕΠΑΕ να εγκρίνεται μέγιστο ύψος κτιρίων 10.50 
μέτρα, μετρούμενο από τη χαμηλότρη στάθμη φυσικού εδάφους και υπό 
την προϋπόθεση ότι δε γίνεται υπέρβαση του συντελεστή δόμησης. 

9. Επιβάλλεται σε όλα τα κτίρια η κατασκευή στέγης, η οποία 
καλύπτει τουλάχιστον το 60% της συνολικής πραγματοποιήσεως κάλυ¬ 
ψης του κτιρίου και έχει κλίση μεταξύ 25% έως 35%. 

10. Απαγορεύεται η κατασκευή κτιρίου σε υποστηλώματα (ΡΙΙ.ΟΤΙ5). 

11. Απαγορεύονται οι εξωτερικές ασκεπείς σκάλες. 

12. Απαγορεύεται η κατασκευή εξωστών σε ποσοστό μεγαλύτερο του 
50% της συνολικής περιμέτρου κάθε ορόφου των κτιρίων. 

• Άρθρο 7. 

Άδειες που εκδόθηκαν μέχρι τη δημοσίευση του παρόντος διατάγ¬ 
ματος ή άδειες για τις οποίες έχει υποβληθεί πλήρης μελέτη στην 
αρμόδια Πολεοδομική Υπηρεσία μέχρι τη δημοσίευση του παρόντος 
εκτελούνται όπως εκδόθηκαν ή εκδίδονται με τις προϊσχύουσες διατά¬ 
ξεις βάσει των υποβληθέντων στοιχείων. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 10 Ιουλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΝΑΚΟΙΝΩΣΕΙΣ 

( 2 ) 

Ανακοίνωση παρακατάθεσης αποζημίωσης για ρυμοτομηθέντα κτίσματα 

που βρίσκονται στον Πειραιά, στην οδό Δαβάκη — Πίνδου — ΛΕΥΚΑ. 

Ο ΔΗΜΑΡΧΟΣ ΠΕΙΡΑΙΑ 

Σύμφωνα: 

1) Με τα άρθρα 7 και 24 του Α.Ν. 1731/1939 «περί αναγκαστικών 
απαλλοτριώσεων». 

2) ΤιςδιατξειςτουΝ.Δ. 17.7.1923 «περί σχεδίων πόλεων κ.λ.π.». 

3) Τις διατάξεις του Ν. 5269/31 «περί αδειών οικοδομής κ.λ.π.», 
γνωστοποιούμε: α) Σε όσους έχουν ή διεκδικούν δικαιώματα κυριότη¬ 
τας, σε κτίσματα που βρίσκονται στον Πειραιά, στην οδό Δαβάκη - 
Πίνδου — ΛΕΥΚΑ, που ρυμοτομηθήκανε προς εφαρμογή του από 
5.6.1902 Δ/τος εγκριθέντος σχεδίου ρυμοτομίας της πόλης Πειραιά, 
όπως τροποποιήθηκε με το από 7.6.1949 Δ/γμα, σε συνδυασμό με 
την 104/1971 πράξη αναλογισμού αποζημίωσης, που κυρώθηκε με 
την Ε. 1305/72 απόφαση του Υπουργού Δημ. Έργων, β) τους ενυπό¬ 
θηκους ή κατάσχοντες δανειστές και τους τρίτους διεκδικητές του πιο 
πάνω ακινήτου, ότι η αποζημίωση των ρυμοτομηθέντων κτισμάτων, 
η οποία καθορίστηκε με τη 41/1984 απόφαση του Μον. Πρωτ. Πει¬ 
ραιά, έχει παρακατατεθεί στο Ταμείο Παρακαταθηκών και Δανείων 
(Υποκατάστημα Πειραιά). Σχετικά έχει εκδοθεί το 395155/6.8.1986 
γραμμάτιο σύστασης παρακαταθήκης για δραχμές διακόσιες εβδομή¬ 
ντα τέσσερις χιλιάδες εξακόσιες είκοσι (274.620). 

Πειραιάς, 16 Σεπτεμβρίου 1986 
Ο Δήμαρχος 

ΓΙΑΝΝΗΣ ΠΑΠΑΣΠΥΡΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην απόφαση Ν.Π. 81/5.7.85 του Νομάρχη Μαγνησίας που 
δημοσιεύτηκε στο ΦΕΚ 382/Δ/25.7.85 και αφορά αναγκαστική 
απαλλοτρίωση ακινήτου στη θέση Αρχαίες Παγασές Δημητριάδος 
Βόλου για την προστασία συντήρηση και ανάδειξη των σημαντικοτά- 
των λειψάνων, αρχαίων Ελληνιστικών και Ρωμαϊκών κτισμάτων 
που αποκαλύφθηκαν στην περιοχή.επιφέρεται διόρθωση στην έκταση 
της περιοχής που απαλλοτριώνεται από το λανθασμένο «3.349,20 
τ.μ.» στο σωστό «3.313,40 τ.μ.». 

(Από τη Νομαρχία Μαγνησίας) 
-♦- 

(4) 

Στην Τ.Π. 2672/86/18.4.86 απόφαση της Νομάρχου Πιερίας 
που δημοσιεύτηκε στο ΦΕΚ 557/Δ/30.6.86 και αφορά τροποποίηση 
του Ο.Τ. 93 πόλης Κατερίνης ως προς τη χρήση, στη σελίδα 5631, 
στη στήλη Β προστίθεται μετά τις λέξεις «διωρόφου Σταθμού αυτοκι¬ 
νήτων Δημόσιας χρήσεως» το εξής: 

«με περίγραμμα οικοδομήσιμο απόλυτα καθορισμένο όπως φαίνεται 
στο συνημμένο τοπογραφικό διάγραμμα». 

(Από τη Νομαρχία Πιερίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





